«Шалқар» – үздік радио!
"«Шалқар» – үздік радио!" | "https://abai.kz/post/1124"
TITLE: «Шалқар» – үздік радио!
URL: https://abai.kz/post/1124
META: "«Шалқар» – үздік радио!" | "https://abai.kz/post/1124"
DATE: 25.06.2009
AUTHOR(s): Абай-Ақпарат
TOTAL WORDS: 200
TEXT: Үстіміздегі жылдың 18 маусымында Қазақстан Республикасы Мәдениет және ақпарат министрлігінің Тіл комитеті «Мемлекеттік тіл және бұқаралық ақпарат құралдары» атты республикалық конкурстың қорытындысын шығарды. Конкурсқа түскен 300 жұмыстың ішінен «Үздік радио ұжымы» номинациясы бойынша конкурстық комиссияның шешімімен ұлт мәселелерін ұдайы жоғары деңгейде көтергені және ана тілімізге арналған сапалы бағдарламалары үшін І орын - республикалық «Шалқар» радиосына берілді. Шын мәнінде соңғы уақытта екінші тынысы ашылып, қалың тыңдарманның сүйіп тыңдайтын ақпарат құралына айналған еліміздегі жалғыз қазақ тілінде хабар тарататын ұлттық арна - «Шалқар» радиосына бұл әділ берілген баға деп білеміз. «Шалқар» радиосындағы әріптестерімізді журналистер күні қарсаңындағы лайықты жүлдесімен құттықтай отырып, шығармашылық табыстар тілейміз! Үстіміздегі жылдың 18 маусымында Қазақстан Республикасы Мәдениет және ақпарат министрлігінің Тіл комитеті «Мемлекеттік тіл және бұқаралық ақпарат құралдары» атты республикалық конкурстың қорытындысын шығарды. Конкурсқа түскен 300 жұмыстың ішінен «Үздік радио ұжымы» номинациясы бойынша конкурстық комиссияның шешімімен ұлт мәселелерін ұдайы жоғары деңгейде көтергені және ана тілімізге арналған сапалы бағдарламалары үшін І орын - республикалық «Шалқар» радиосына берілді. Шын мәнінде соңғы уақытта екінші тынысы ашылып, қалың тыңдарманның сүйіп тыңдайтын ақпарат құралына айналған еліміздегі жалғыз қазақ тілінде хабар тарататын ұлттық арна - «Шалқар» радиосына бұл әділ берілген баға деп білеміз. «Шалқар» радиосындағы әріптестерімізді журналистер күні қарсаңындағы лайықты жүлдесімен құттықтай отырып, шығармашылық табыстар тілейміз!
